Beatissime pater. Exponitur s. v. pro parte deuotj oratoris vestri Ragualdj Gicj(!), clericj Aboensis diocesis, quod ipse visitando scolas in partibus, cum quendam librum (vnde) tantum studuit in diuino habendo officio, quidam ex conscolaribus suis quandam stipulam inaduertenter et in aerem proiecit et casu ipsum oratorem in occulo suo sinistro tetigit, ex quo tactu visum seu lumen occuli suj sinistrj perdidit seu ammisit, aliquali deformitate non tamen tali, que in populo scandalum vel derisum merito (perdidit seu ammisit aliquali deformitate non tamen tali, que in populo scandalum vel derisum merito) generare posset. Vnde cum s. v. ipse orator zelo deuotionis accensus cupiat ad sacerdotium promouerj et in missis et alijs diuinis officijs altissimo reddere familiatum, recurrit ad pedes clementie [vestre] humiliter et deuote supplicando, quatenus sibj paterne compatientes, vt, si ipse orator alias sit jdoneus et aliud canonicum non obsistat, secum vt ad omnes ordines sacros etiam presbiteratus promouerj et in illis etiam altarjs ministerium [ministrare] ac quecunque et qualiacunque beneficia ecclesiastica cum cura vel sine cura, si sibj alias canonice conferantur aut ipse presentetur, eligatur vel assumatur ad illa, recipere et retinere libere et licite valeat, auctoritate apostolica dispensare aut dispensarj mandare, omnemque inhabilitatem premissa occasione contractam penitus abolere [digneminj], non obstantibus premissis ac constitutionibus et ordinationibus apostolicis necnon statutis etc. cum alijs non obstantibus et clausulis opportunis. Concessum vt petitur etiam [in] ministerio altarjs in presentia domini nostri pape. Pe. Tirasonensis. Et ad omnes etiam sacros etiam presbiteratus et altarjs ministerio Et quod quecunque beneficia recipere possit  Concessum ut supra. Pe. Tirasonensis. Datum Rome apud Sanctum Petrum kalendis augusti anno quarto. Annan redaktion af samma urkund. Beatissime pater. Exponitur s. v. pro parte deuotj oratoris vestrj Ragualdj Gira(!) clerici Aboensis diocesis, quod, cum ipse jn partibus scolas visitasset, quidam ex conscolaribus suis quandam stipulam inaduertenter ad aerem proiecit et oratorem casu fortuito jn sinistro occulo tetigit, vnde visum seu lumen ipsius occulj amisit aliqualj deformitate, non tamen talj, que in populo scandalum uel risum merito generare possit. Vnde, cum orator ipse zelo deuotionis accensus cupiat ad sacerdotium promouerj et jn missis ac alijs diuinis officijs altissimo reddere famulatum, recurrit ad pedes clemencie vestre humiliter et deuote supplicando, quatemus sibi paterne compatientes digneminj alicuj prelato jn Romana curia, jn qua ipse orator personaliter constitutus existit, committere et mandare, vt, eodem oratore viso et examinato diligenter, si rem jta esse repererit, ipseque orator alias sit ydoneus et aliud canonicum non obsistat, secum, vt ad omnes sacros etiam presbiteratus ordines promoueri et jn illis etiam altaris ministerio ministrare libere et licite possit et valeat, apostolica auctoritate dispenset omnemque jnhabilitatem ab eo premissa occasione contractam penitus aboleat, non obstantibus premissis ac constitutionibus et ordinationibus apostolicis necnon statutis etc. cum alijs non obstantibus et clausulis oportunis. Concessum vt petitur in presentia domini nostri pape. Pe. Tirasonensis. Et cum commissione in curia Et ad omnes sacros etiam presbiteratus ordines Concessum. Pe. Tirason. Datum Rome apud Sanctum Petrum sexto idus augusti anno quarto.